GiliGold/VAD_KnessetCorpus huggingface dataset:
אסתרינה טרטמן:
מצד שני יש צורך לגרסתכם להעלות את זה לסוגיה כאן, על השולחן האתי משום שההתנהגות שלו היא אינה הולמת.
אסתרינה טרטמן:
מדוע לא נסתפק בסעיף 10ב?
אסתרינה טרטמן:
הרי בסעיף 10ב כבר כתוב שחבר כנסת לא ינהג בהתנהגות שאינה הולמת?
אסתרינה טרטמן:
לכן זה מייתר לגמרי את סעיף 10ג.
רוחמה אברהם-בלילא:
אני מודה לך, חבר הכנסת מיקי איתן.
מיכאל איתן:
אני מבין שאנחנו כאן עכשיו בבעיה כי מחר אילן שחר יכתוב בעיתון הארץ: חברי הכנסת מחקו את החובה לקיים את דיני המדינה והשמירה שלטון החוק.
מיכאל איתן:
זו הכותרת מחר בעיתון.
מיכאל איתן:
מאחר ואני רוצה להיות פרקטי ולהציל את ועדת האתיקה, הוועדה שהציעה לנו כי היא רוצה להרים את קרנה של הכנסת ובסוף התוצאה תהיה שהיא תוריד אותה, כי אם מחר תהיה כותרת כזאת וכל הדיון הזה לא ישתקף, אז כולנו יודעים מה המשמעות.
מיכאל איתן:
עוד נקודה שחורה גדולה לכנסת.
מיכאל איתן:
לכן מאחר והם כבר זרקו לנו את הכדור למגרש, אז אתה צריך לכתוב כך: שאנחנו נקפיד כמובן לקיים את דיני המדינה ולפעול לקידום עיקרון שלטון החוק ולקיים את שליחותינו במסגרת סמכויותינו שנקבעו בחוק.
מיכאל איתן:
ואז אם אנחנו מקיימים את שליחותינו במסגרת סמכויותינו אז יש לנו חסינות ומה שמותר בחסינות מותר לנו לעשות.
חיים אורון:
לי יש הצעה קצת פחות מוצלחת, לחכות עם זה.
מיכאל איתן:
אני מצטרף להצעה של אורון, היא הצעה טובה.
חיים אורון:
לא מוכרחים לגמור את זה עכשיו.
חיים אורון:
אנחנו במלכוד, אם יצא מהדיון הזה שחברי הכנסת לא רוצים לקיים דינים אז חבל על כל המאמץ שלנו.
מיכאל איתן:
יש לנו שתי וורסיות על השולחן - - -
ראובן ריבלין:
תבקשי מהיועצת המשפטית לנסח ברוח הדברים שאמרנו.
ראובן ריבלין:
לא נצביע על זה היום.
רוחמה אברהם-בלילא:
אני מקבלת את הצעתו של חבר הכנסת חיים אורון.
רוחמה אברהם-בלילא:
ארבל, תניחי את שתי הצעות הניסוחים כפי שהוצעו על ידי חברי הכנסת בישיבה, שלא יפגעו בעיקרון של קיום דיני המדינה מצד אחד ומצד שני לא לפגוע בסמכויותיהם וחובותיהם של חברי הכנסת.
רוחמה אברהם-בלילא:
אני מסכמת את הסוגיה הזו.
רוחמה אברהם-בלילא:
כפי שהצעתי ארבל תנסח את הנוסחים ונצביע עליהם בישיבה הבאה.
רוחמה אברהם-בלילא:
לא אפתח את זה לדיון, רק נבחר איזה סעיף יתאים לנו מכיוון שקיימנו דיון רחב וממצה על הנושא.
רוחמה אברהם-בלילא:
בקשת יו"ר ועדת הכלכלה להקדמת הדיון בהצעת חוק הבנקאות (שירות ללקוח) (תיקון מס' 12), התשס"ו-2007, לפני הקריאה השנייה והשלישית.
רוחמה אברהם-בלילא:
נמצא כאן יושב ראש ועדת הכלכלה ואני רוצה לעשות הפסקה בדיון ברשותכם, ולאור בקשתו שהונחה על שולחני לפני מספר דקות, ואני מקריאה אותה לפרוטוקול: הצעת חוק הבנקאות (שירות ללקוח) (תיקון מס' 12), התשס"ו-2007 – בקשה לשחרור מחובת הנחה.
רוחמה אברהם-בלילא:
הצעת החוק שבנידון היא מיזוג של 5 הצעות חוק שעניינן במתן סמכות לבנק ישראל לפקח על ענף הבנקאות המאופיין ברמת ריכוזיות גבוהה, לנוכח.
רוחמה אברהם-בלילא:
לנוכח חשיבות הנושא פעלה ועדת הכלכלה על מנת להביא לסיום הכנת הצעות החוק, מוקדם ככל האפשר.
רוחמה אברהם-בלילא:
כדי לאפשר עוד היום לקיים את ההצבעה בקריאה שנייה וקריאה השלישית על הצעת החוק שבנידון, אבקש כי ועדת הכנסת תחליט לשחרר את ההצעה מחובת ההנחה בהתאם לסעיף 125 לתקנון הכנסת.
גדעון סער:
יש הסתייגויות?
רוחמה אברהם-בלילא:
יש הסתייגויות?
משה כחלון:
כן, בהצעה עצמה יש הסתייגויות.
גדעון סער:
כמה הסתייגויות יש?
משה כחלון:
אבל זה דיבור, זה לא הסתייגויות מהותיות.
גדעון סער:
אז שכולנו נשב ונחכה עד שסדר היום ימשיך.
רוחמה אברהם-בלילא:
לא להביא את זה?
גדעון סער:
להביא את זה בסוף סדר היום.
משה כחלון:
מה פתאום?
משה כחלון:
אתה מחליט על לוח הזמנים?
משה כחלון:
אתה סגן מזכיר הכנסת?
משה כחלון:
אתה רוצה תצביע בעד, אתה רוצה תצביע נגד.
רוחמה אברהם-בלילא:
מי בעד לפטור את הצעת חוק הבנקאות מחובת הנחה?
רוחמה אברהם-בלילא:
הצעת חוק הבנקאות קיבלה פטור מחובת הנחה.
רוחמה אברהם-בלילא:
חבר הכנסת כחלון, אל תעשה את זה בתחילת סדר היום, תודה.
רוחמה אברהם-בלילא:
פרק ה' – התנהגות הולמת
רוחמה אברהם-בלילא:
אנחנו חוזרים לסדר היום.
רוחמה אברהם-בלילא:
הסעיף הבא שלנו סעיף 11.
רוחמה אברהם-בלילא:
ארבל בבקשה.
ארבל אסטרחן:
סעיף 11 מדבר על לבוש הולם.
ארבל אסטרחן:
חבר הכנסת יופיע במשכן הכנסת בלבוש ההולם את כבוד הכנסת וכבוד חבריה.
רוחמה אברהם-בלילא:
חברים, יש למישהו משהו לומר?
אחמד טיבי:
אפשר להזכיר שמות מי בא בסדר, מי בא לא בסדר?
רוחמה אברהם-בלילא:
חברת הכנסת דותן, בבקשה.
עמירה דותן:
מה שחברי רובי ריבלין חשב אין דבר שמבייש, אני ממש מתביישת בסעיף הזה, סעיף 11.
עמירה דותן:
אני חושבת שהוא עושה מאיתנו דבר זול ולא לעניין.
עמירה דותן:
אני חושבת שלרדת לרמת איזה לבוש אדם ילבש ושיש בזה כבוד והתנהגות וכל הדברים האלה זה נראה קטנוני, מבזה ומאוד ולא הולך בשבילי להיות עם חברי כנסת.
עמירה דותן:
זו דעת, אותי זה מבייש שדבר זה ייכתב בתוך הפרוטוקול.
רוחמה אברהם-בלילא:
אני מודה לך גברתי, חבר הכנסת סער, בבקשה.
גדעון סער:
עם כל הכבוד לחברת הכנסת דותן, במקרה הזה לא רק פרזה, באמת יש לי הרבה כבוד אליה, אני לא חושב שהסעיף מבזה אותנו.
גדעון סער:
אני חושב שקוד לבוש זה דבר שקיים בפרלמנטים בעולם, זה לא דבר שהוא איזושהי המצאה ישראלית.
גדעון סער:
ואני חושב שדווקא בישראל כאשר הלבוש באופן טבעי הוא יותר חופשי - הצורך בסעיף כזה יותר מורגש.
גדעון סער:
בדברי ימי הכנסת נרשמו פרקים, לא נמנה את כל סגנונות הלבוש, מסנדלים ועד דברים אחרים, הכל טוב ויפה, כל אחד יכול להתלבש ובלבד שהוא לא קורה בבית המחוקקים משום שכאשר אנחנו מסתובבים בבתי מחוקקים אחרים בעולם, הוא לא רואה תופעות כאלה ולעניין זה הכנסת לא נמצאת בראש הפרלמנטים בעולם אלא במקום לא כל כך טוב ולכן אני חושב שהסעיף הזה הוא בסדר גמור.
גדעון סער:
אין שום מניעה ואם יש בכלל דברים שאמורים להיות מוסדרים באתיקה ולא בקונטקסטים אחרים זה בדיוק מסוג הדברים האלה.
רוחמה אברהם-בלילא:
אני מודה לך אדוני, חברת הכנסת טרטמן בבקשה.
אסתרינה טרטמן:
חלק מהדברים שנכתבים פה אנחנו מצדדים שיכתבו כדי שיהיה כתוב.
אסתרינה טרטמן:
עוברת בי מחשבה, אם מישהו ניסה לבדוק כמה פרקטי או פרגמטי חלק מהדברים שנאמרים.
אסתרינה טרטמן:
אם רוצים להקפיד על לבוש הולם אז בואו נגדיר מהו לבוש הולם.
אסתרינה טרטמן:
אם לא נכנסים להגדרה מהו לבוש הולם אלא כולם מבינים באופן אמורפי מהו לבוש הולם אז הסעיף הזה מיותר לגמרי.
אסתרינה טרטמן:
כל פעם שנתקלת בכל מיני סעיפים כאלה אני תוהה מה המטרה.
אסתרינה טרטמן:
המטרה לבוא לציבור במדינת ישראל ולומר: הנה הוצאנו קוד אתי שמחייב אותנו ועשינו ביקורת עצמית ואנחנו יפים ונחמדים כדי להישמע טוב ופופוליסטי, או באמת יש לנו כוונה לעשות מעשה.
אסתרינה טרטמן:
אני סוברת שמכיוון שהאמירה כאן כמו שזה "בלבוש הולם" וגם יש ויכוח.
אסתרינה טרטמן:
הזכיר חבר הכנסת סער סנדלים.
אסתרינה טרטמן:
סנדלים למה ניתנו דוגמא?
אסתרינה טרטמן:
ללבוש הולם או ללבוש שאינו הולם.
אסתרינה טרטמן:
מה זה נקרא הולם?
גדעון סער:
יש פרלמנט בעולם שאת מכירה שמסתובבים בו עם סנדלים?
דובר:
כן.
גדעון סער:
איזה?
דובר:
תימן.
אסתרינה טרטמן:
אותי לימדו שמדינת ישראל אמורה לשמש אור לגויים ולא לקחת דוגמאות מהגויים.
אסתרינה טרטמן:
אני חושבת שהמדינה שלנו מאופיינת במגוון שאינו אופייני למדינות אחרות בעולם.
אסתרינה טרטמן:
גם עצם המהות של המדינה שלנו לא דומה להקמה של מדינות אחרות בעולם, כך שזה לא לעניין בכלל.
אחמד טיבי:
חוץ מזה שזו מדינה יהודית, אגב.
אסתרינה טרטמן:
נכון, חד וחלק.
אסתרינה טרטמן:
אפילו חבר הכנסת טיבי אמר את זה, שיהיה רשום בפרוטוקול.
אסתרינה טרטמן:
כך שהסוגיה הזאת מיותרת.
רוחמה אברהם-בלילא:
אני מודה לך גברתי, חברת הכנסת יחימוביץ, בבקשה.
שלי יחימוביץ':
באופן יוצא דופן וחריג אני מסכימה עם חלק מדבריה של חברת הכנסת טרטמן.
שלי יחימוביץ':
אני חושבת שכבודו של אדם, כבודו של נבחר ציבור וכבודה של הכנסת לא נגזרים מאופן הלבוש של הנבחרים אלא מאופיים, התנהגותם, מהאופן שבו הם תופסים את תפקידם, מהאופן שבו הם משרתים את הציבור וכל הסממנים החיצוניים אני לא מייחסת להם שום חשיבות.
שלי יחימוביץ':
נכון שבפרלמנטים אחרים בעולם לא ילכו עם סנדלים תנכיות אבל בישראל סנדלים תנכיות, לשם דוגמא, הם חלק מקוד תרבותי שורשי שיש לו ארומה והשלכות שהן מעבר לשתי רצועות העור של הסנדל התנכי והם מייצגות במידה רבה את המורשת שלנו, כמה שזה נשמע אבסורדי.
שלי יחימוביץ':
בעיני סנדלים תנכיות למשל יאות יותר מנעל יקרה, מגונדרת ומהודרת מעור שיוצרה על ידי ילדים בסין, אם אנחנו גוזרים גזירה מוסרית.
שלי יחימוביץ':
בפרלמנט בחברי העולם אני מניחה שלו ג'ומס היה נכנס בחולצה הזאת היו משליכים אותו החוצה ואילו אנחנו לא נשליך את ג'ומס החוצה - - -
חיים אורון:
זו החולצה הכי יפה שלי.
שלי יחימוביץ':
אנחנו יודעים שכבודו וזכויותיו אינם נגזרים מהחולצה היפה שהוא לובש ואנחנו גם יודעים שהוא קיבוצניק למשל, ולהיות חבר קיבוץ זה חלק מהוויה הישראלית ואנחנו מקבלים את העובדה שקיבוצניק יכול להסתובב בחולצה כזאת, ואף מתנחל יכול להסתובב בחולצה אדומה ואף לבוא בסנדלים.
שלי יחימוביץ':
ואני רוצה לומר למשל שהופעותיו של חבר הכנסת אורי אריאל שמצויד לעיתים קרובות בסנדלים תנכיות או ג'ינס וחולצה פשוטה הן מאוד יפות בעיני ומכובדות.
שלי יחימוביץ':
ואני מאוד אוהבת את סגנון הלבוש שלו.
אורי אריאל:
אפשר להצביע על זה?
שלי יחימוביץ':
לכן אני חושבת שבהיותנו מדינה מיוחדת במינה, רב אתנית, רב ניגודית, מדינת מהגרים, אנחנו יכולים להרשות לעצמנו לוותר על הסעיף הזה בקוד האתי ומאום לא ייפגע מכבודנו, נהפוך הוא.
רוחמה אברהם-בלילא:
תודה, חבר הכנסת ריבלין.
ראובן ריבלין:
אני מקבל את דבריו של חבר הכנסת סער ורוצה להוסיף גם מניסיוני.
ראובן ריבלין:
בכנסת הקודמת כאשר הלבוש הפך להפקרות, היינו עדים לתופעות בהן היו באים עם בטן חשופה.
ראובן ריבלין:
בעיני רבים באופנה זה דבר מאוד יפה - - -
גדעון סער:
זה גם ייחודי לישראל.
ראובן ריבלין:
בכנסת לא היה מובן מאליו שצריך ללכת בלבוש הולם.
ראובן ריבלין:
מהו לבוש הולם?
ראובן ריבלין:
סנדלים בעיני הם לבוש הולם, בפירוש.
ראובן ריבלין:
חולצה מגוהצת קצרה – לבוש הולם.
ראובן ריבלין:
אבל ללכת למשל בג'נס קרועים או באיזשהו לבוש שפוגע ברגשות של אנשים אחרים שגם הם משמשים בתוך הכנסת.
ראובן ריבלין:
אני חושב שמחשוף זה דבר מאוד יפה ובהחלט יכול להיות הולם אבל צריך להתחשב.
ראובן ריבלין:
זאת אומרת, כשאנחנו מדברים "בלבוש הולם", זה לא בלבוש מתגרה.
ראובן ריבלין:
בכל זאת יש דבר שאנחנו צריכים להקפיד עליו.
ראובן ריבלין:
ושוב, המובן מאליו הוא לא מובן מאליו.
ראובן ריבלין:
אם בוועדת האתיקה היו מגישים תלונה נגד חבר כנסת שלובש סנדלים הייתי אומר שלהערכתי סנדלים בכנסת ישראל, ארץ התנך, הוא דבר לא רק הולם אלא יפה.
ראובן ריבלין:
השאלה הוא לבוש מתגרה או לבוש מבזה.
אסתרינה טרטמן:
אז אולי תנסח את זה לבוש מתגרה.
ראובן ריבלין:
אנחנו רוצים "לבוש הולם.
ראובן ריבלין:
" אנחנו סומכים על חברי הכנסת ועל ועדת האתיקה.
ראובן ריבלין:
צ'וצ'ולינה עוד לא היה לנו בכנסת אבל אני מודיע לכם שבהחלט יכול להיות שיהיו לנו צ'וצ'ולינות.
חיים אורון:
אני חושב שסעיפים 11, 12, 13, 14 למרות שהם מובנים מאליהם טוב שהם כתובים פה.
חיים אורון:
מה, צריך להגיד לי שאני צריך להתנהג בכבוד לעובדי הכנסת?
חיים אורון:
אני צריך להתנהג בכבוד לכל אדם, קל וחומר לעובדי הכנסת.
חיים אורון:
צריך לכתוב את זה.
חיים אורון:
לגבי מה שמופיע פה "לבוש הולם" היות וזו אמירה מאוד כללית ואף אחד לא קבע כללים, אני למשל מדיר את רגלי מהסנדלים 3 ימים בשבוע של הכנסת.
חיים אורון:
בכל שאר השבוע אני הולך בסנדלים כולל בישיבות כנסת שאין בהן מליאה, אם יש רק ועדות אני בא בסנדלים.
חיים אורון:
למליאה אני לא נכנס בסנדלים.
חיים אורון:
למה?
חיים אורון:
זה אני קבעתי את הכלל ואין לי שום בעיה לא עם פיני בדש ולא עם אורי שבאים בסנדלים למליאת הכנסת.
שלי יחימוביץ':
מה עם כפכפים מהודרים?
חיים אורון:
האמירה הכללית של "לבוש הולם" ואני מודה שבכנסת הקודמת, חלק מסגנון הלבוש שהתפתח בכנסת לא פגע רק בטעמם של אנשים חרדים אלא בכלל.
שלי יחימוביץ':
בכנסת הזאת זה לא קיים?
חיים אורון:
אני חושב שהאמירה שנאמרה בכנסת הקודמת קבעה נורמה שנשמרת עד עכשיו.
חיים אורון:
אם היא תישחק מחדש מישהו יצטרך להגיד: חברים יקרים, עצרו.
חיים אורון:
או אם תהיה אופנה חדשנית, ואני לא רואה בזה בעיה גדולה בהגדרה.
חיים אורון:
כמובן שלא לוקחים את זה לקצה כי היה פעם מישהו שהציע, כולל בכנסות האחרונות להכריח את חברי הכנסת לבוא בחליפה ועניבה, אולי גדעון חושב על זה.
ראובן ריבלין:
למשל חבר כנסת שבא בשורטס.
רוחמה אברהם-בלילא:
תודה, חבר הכנסת גפני, בבקשה.
משה גפני:
אנחנו מדברים כאן על כמה סעיפים שאי אפשר להגדיר אותם אבל כולנו הסכמנו שהם צריכים להיות בפנים ואת זה ועדת האתיקה צריכה לקבוע.
משה גפני:
חבר הכנסת ישמור על כבוד הכנסת אז אמרה חברת הכנסת טרטמן, צריך לקבוע מה זה לבוש הולם, בסעיף שעליו אנחנו דנים, אז בואו נתחיל לדון מה זה ישמור על כבוד הכנסת.
רוחמה אברהם-בלילא:
אנחנו מדברים על סעיף 11.
משה גפני:
אמרתי, השאלה שחברת הכנסת טרטמן שאלה די בצדק, לא נשאלה בסעיפים הקודמים וגם בצדק.
משה גפני:
לשמור על כבוד הכנסת, המשמעות של העניין, זה הכלל שאנחנו קובעים, וועדת האתיקה, אם תהיה תלונה בעניין הזה תדון מה זה כבוד הכנסת.
משה גפני:
אותו דבר, חבר כנסת ינהג בדרך ההולמת את מעמדו כחבר כנסת.
משה גפני:
זה הכלל.
משה גפני:
אם בא מישהו באופן חריג ונוהג בדרך שאינה הולמת את מעמדו - ועדת האתיקה תקבע.
משה גפני:
לגבי הסעיף הזה אני סבור ביתר שאת, אני חושב שזה בדיוק כללי אתיקה.
משה גפני:
פניתי למנהל בתי המשפט הקודם והנוכחי.
משה גפני:
הגיעו אלי תלונות מאזרחים שאומרים שבבתי המשפט יש כאלה שמגיעים בלבוש שאינו הולם.
משה גפני:
דיברתי על אלה שמופיעים שם, האם יש כללים בבית המשפט מפני שכל אחד מגיע לשם, בין אם הוא רוצה או לא.
משה גפני:
יש כאלה שיש לבוש שפוגע בהם.
משה גפני:
ענו לי שניהם, וגם צרפו לי חוזר הנחייה, בבתי המשפט בערכאותיהן השונות, צריך לבוא בלבוש הולם ולבוש שאינו פוגע.
משה גפני:
כך ענו לי גם המנהל הקודם וגם המנהל הנוכחי.
משה גפני:
הכנסת זה מקום שכולם מגיעים אליו.
משה גפני:
זה מקום שבו נמצאים מכל הגוונים, מכל הדתות ומכל העדות ומכל השקפות העולם.
משה גפני:
זה הסעיף הכי נכון בכללי האתיקה.
משה גפני:
על כל הדברים האחרים אפשר להתווכח.
משה גפני:
זה בדיוק כללי אתיקה.
משה גפני:
השאלה לגבי סנדלים או לא סנדלים, אז בוא נתחיל לדון כבר בסעיף הראשון של הפרק הזה.
משה גפני:
נתחיל לדון מה זה כבוד הכנסת.
משה גפני:
זה בדיוק תפקידה של ועדת האתיקה.
משה גפני:
אם הייתי חבר בוועדת אתיקה ומישהו היה מתלונן על אורי אריאל שהוא בא עם סנדלים הייתי דוחה את זה על הסף ולא מקבל בכלל קובלנה כזאת.
משה גפני:
אבל יש מקרים שהיו בעבר שאם הייתה מגיעה תלונה על מישהו בצורה שבה הוא הופיע הייתי מרחיק אותו או אותה מ10 ישיבות של הכנסת.
רוחמה אברהם-בלילא:
תודה, חבר הכנסת טיבי.
אחמד טיבי:
אני בהחלט מחייב את נוכחותו ואת קיומו של הסעיף הזה.
אחמד טיבי:
אני בכל זאת חושב שבמשכן הכנסת, בפרלמנט כמוסד העליון חייב שיהיה לבוש הולם.
אחמד טיבי:
רב תרבותיות ורב ניגודיות לא חייבת להשתקף בסנדל.
אחמד טיבי:
זה יכול להתאים למשל במשרדי ממשלה אם זה הלבוש המסורתי.
אחמד טיבי:
אני חושב שהרב תרבותיות צריך לקחת אותה עוד צעד קדימה, למשל אם יש קיבוצניקים, או אנשים שאוהבים ספורט, למה שלא יבואו בשורטס?
אחמד טיבי:
למה לא?
גדעון סער:
זה אותנטי.
אחמד טיבי:
סנדלים זה בסדר ושורטס זה לא בסדר?
אחמד טיבי:
אם כבר ללכת על העניין העקרוני שהזכירה שלי, אני חושב שלבוש הולם בכנסת ב-2007, הוזכרה הנקודה פה בהיסח הדעת, למשל לא צריך לבוא במעיל פרווה שעשוי מבעלי חיים.
גדעון סער:
יישר כוח.
אחמד טיבי:
נדמה לי זו אמירה חיובית וחשובה של נציגי פרלמנט וחשוב אם תהיה אמירה של כלל הפרלמנט.
אחמד טיבי:
לא רק שאחמד טיבי לא יבוא עם מעיל עור או שלי יחימוביץ לא תבוא עם מעיל פרווה.
אחמד טיבי:
אני מכיר מקומות בעולם שמחייבים את העובדים בהם לא להגיע עם לבוש שנוצר מבעלי חיים.
אחמד טיבי:
לכן אני חושב שבסופו של דבר "לבוש הולם" הוא דבר מחויב המציאות בפרלמנטים, במקום ייצוגי.
אחמד טיבי:
סנדלים זה לא משהו ייצוגי למרות האספקטים התנכיים שאתם רוצים לצקת לתוכנו של הסנדל.
אחמד טיבי:
יש ערבים שהולכים עם סנדלים לא בגלל שזה תנכי ובכל זאת לא רצוי לבוא עם סנדלים לכנסת.
רוחמה אברהם-בלילא:
נמשיך את הנושא בשבוע הבא, תודה הישיבה נעולה.
רוחמה אברהם-בלילא:
התכנסנו כדי לאשר פנייה דחופה של שני יושבי-ראש ועדות שיש ביניהם הסכמה לגבי הצעת חוק התכנון והבנייה (תיקון – שימור אתרי ומתקני ספורט בעלי חשיבות היסטורית), התשס"ז-2007.
רוחמה אברהם-בלילא:
אני קוראת את המכתבים לפרוטוקול.
רוחמה אברהם-בלילא:
מכתבו של חבר הכנסת אופיר פינס-פז:
רוחמה אברהם-בלילא:
הצעת החוק שבנדון מאת חברת הכנסת רונית תירוש נדונה במליאת הכנסת בקריאה טרומית ביום שלישי כ"ו בתמוז התשס"ז, 12.6.2007, והועברה לוועדת החינוך, התרבות והספורט.
רוחמה אברהם-בלילא:
עניינה של ההצעה הוא שימור אתרים, נושא הנמצא בתחום סמכותה של ועדת הפנים והגנת הסביבה, ולכן אבקש להעביר את הצעת החוק לוועדת הפנים והגנת הסביבה לשם הכנתה לקריאה ראשונה.
רוחמה אברהם-בלילא:
יש לי מכתב הסכמה של יושב-ראש ועדת החינוך: הריני מאשר להעביר את הצעת חוק התכנון והבנייה (תיקון – שימור אתרי ומתקני ספורט בעלי חשיבות היסטורית), התשס"ז-2007, של חברי הכנסת רונית תירוש וגלעד ארדן, לוועדת הפנים והגנת הסביבה, לשם הכנתה לקריאה ראשונה.
רוחמה אברהם-בלילא:
נעלה את הבקשה לאישור המליאה.
רוחמה אברהם-בלילא:
אני פותחת ישיבה רשמית של ועדת הכנסת.
רוחמה אברהם-בלילא:
על סדר-יומנו מספר נושאים שהם כבדי-משקל ולכן אני מבקשת שנעשה זאת בצורה יעילה, כפי שאנחנו עושים זאת תמיד.
רוחמה אברהם-בלילא:
אני מקדמת בברכה את שני יושבי-ראש הכנסת לשעבר: חבר הכנסת דן תיכון וחבר הכנסת שבח וייס, ברוכים הבאים.
רוחמה אברהם-בלילא:
אני מבקשת – גם בשמכם – להביע תנחומים לחבר הכנסת דב חנין על מות אימו, ולכן גם הצעת החוק שלו, שהוא ביקש לפטור אותה מחובת הנחה, תרד מסדר-היום.
רוחמה אברהם-בלילא:
על סדר-יומנו קביעת מסגרת דיון להצעות להביע אי-אמון בממשלה, שהגישו סיעות האיחוד הלאומי– מפד"ל – יהדות התורה; הליכוד; חד"ש – מר"צ- יח"ד- בל"ד; ורע"מ-תע"ל.
רוחמה אברהם-בלילא:
הנושא שבגינו הגישה סיעת האיחוד הלאומי – מפד"ל – יהדות התורה, הצעה להביע אי-אמון בממשלה, הוא כוונתה להעביר כספים לרשות הפלסטינית ולבטל מחסומים ביהודה ושומרון, כאשר המועמד להרכיב את הממשלה הוא חבר הכנסת בנימין אלון.
רוחמה אברהם-בלילא:
הנושא השני: שחרור 250 מחבלים ללא תמורה, של הליכוד, כאשר המועמד להרכיב את הממשלה הוא חבר הכנסת גדעון סער.
רוחמה אברהם-בלילא:
גדעון סער: לא, גברתי.
רוחמה אברהם-בלילא:
אני לא מועמד עדיין להרכיב את הממשלה.
רוחמה אברהם-בלילא:
היו"ר רוחמה אברהם בלילא: רציתי לבדוק ערנות, חבר הכנסת סער, ואני בהחלט רואה שאתה ער לכל דבריי.
רוחמה אברהם-בלילא:
גדעון סער: אני חייב להודיע לך, גברתי, שאתמול קיבלתי את זה בטיוטת סדר-היום, ומיהרתי להעיר למזכירתי שתמהר לשנות את זה.
רוחמה אברהם-בלילא:
אני קיבלתי בהחלט סדר-יום מתוקן, שבו אכן נכתב שבנימין נתניהו הוא המועמד להרכיב ממשלה.
רוחמה אברהם-בלילא:
יעקב מרגי: אנחנו העדפנו להיצמד לנוסח הישן...
רוחמה אברהם-בלילא:
גדעון סער: אבל כנראה שפועלים פה כוחות הרבה יותר חזקים, ועוד יהיה צורך לברר למה.
רוחמה אברהם-בלילא:
היו"ר רוחמה אברהם בלילא: חבר הכנסת סער, מכיוון שאין בידי הנוסח המתוקן של מזכיר הכנסת, קראתי אותו כך, מה גם שבדקתי את ערנותך.
רוחמה אברהם-בלילא:
אני מתקנת לפרוטוקול: המועמד להרכיב את הממשלה מטעם הליכוד הוא חבר הכנסת נתניהו.
רוחמה אברהם-בלילא:
הנושא השלישי: הריסת בתים בנגב, של חד"ש-מר"צ-יחד-בל"ד, כאשר המועמד להרכיב את הממשלה הינו חבר הכנסת מוחמד ברכה.
רוחמה אברהם-בלילא:
הנושא הרביעי: הריסת בתים ביישוב אם-אלחיראן בנגב, של רע"מ-תע"ל.
רוחמה אברהם-בלילא:
המועמד להרכיב את הממשלה הוא חבר הכנסת טלב אלסאנע.
רוחמה אברהם-בלילא:
חברי חברי הכנסת, בשיחה שקיימתי עם חבר הכנסת גדעון סער הגענו להסכמה שמסגרת הדיון תהיה כדלהלן: למציעים עשר דקות, ושלוש דקות לכל סיעה, ואני עוברת להצבעה.
רוחמה אברהם-בלילא:
מי בעד, מי מתנגד, מי נמנע?
רוחמה אברהם-בלילא:
ה צ ב ע ה בעד – 10 נגד – אין נמנעים – אין מסגרת הדיון להצעות להביע אי-אמון בממשלה, של עשר דקות למציעים ושלוש דקות לכל סיעה, נתקבלה.
רוחמה אברהם-בלילא:
10 הצביעו בעד, לא היו מתנגדים ולא היו נמנעים.
רוחמה אברהם-בלילא:
לפיכך, מסגרת הדיון תהיה עשר דקות למציעים, ושלוש דקות לכל סיעה.
רוחמה אברהם-בלילא:
קביעת מסגרת הדיון להודעת הממשלה על העברת סמכויות על-פי דין משר לשר על-פי סעיף 31(ב) לחוק יסוד: הממשלה
רוחמה אברהם-בלילא:
בנושא הבא עלינו שוב לקבוע מסגרת של דיון סיעתי, ואני קוראת את מכתבו של מזכיר
רוחמה אברהם-בלילא:
במסגרת תיקון החלטה זו, מבקשת הממשלה להביא לאישור הכנסת את הודעתה על העברת סמכויות על-פי דין משר לשר על-פי סעיף 31(ב) לחוק יסוד: הממשלה.
רוחמה אברהם-בלילא:
הנושא יעלה לדיון בכנסת, בישיבתה ביום שני, ט"ז בתמוז התשס"ז, 2 ביולי 2007.
רוחמה אברהם-בלילא:
אודה אם תעמידי את הנושא על סדר-יומה של הוועדה לצורך קביעת מסגרת דיון סיעתי.
רוחמה אברהם-בלילא:
" בדקתי כיצד נהגנו בדיון הקודם, נערכה מסגרת של דיון סיעתי, וחבר הכנסת יואל חסון ביקש ממני שהמסגרת תהיה של דיון סיעתי.
רוחמה אברהם-בלילא:
גם על כך שוחחתי עם חבר הכנסת סער והגענו להחלטה שהמסגרת תהיה של שלוש דקות לכל סיעה, במסגרת הודעות סיעה.
רוחמה אברהם-בלילא:
ה צ ב ע ה בעד – 8 נגד – אין נמנעים – אין מסגרת הדיון לבקשת הממשלה להביא לאישור הכנסת את הודעתה על העברת סמכויות על-פי דין משר לשר על-פי סעיף 31(ב) לחוק יסוד: הממשלה, של שלוש דקות לכל סיעה, נתקבלה.
רוחמה אברהם-בלילא:
בעד הצביעו 8, לא היו מתנגדים, לא היו נמנעים.
רוחמה אברהם-בלילא:
לפיכך, אני קובעת שהדיון בנושא העברת סמכויות משר לשר יתקיים במסגרת דיון סיעתי, בפרק זמן של שלוש דקות לכל סיעה.
רוחמה אברהם-בלילא:
בקשת חבר הכנסת אלכס מילר להקדמת הדיון בהצעת חוק שילוב עולים במערכת החינוך, התשס"ז-2007 (פ/2688/17), לפני הקריאה הטרומית
רוחמה אברהם-בלילא:
הנושא השלישי על סדר-היום הוא בקשתו של חבר הכנסת אלכס מילר לפטור מחובת הנחה הצעת חוק שילוב עולים במערכת החינוך, התשס"ז-2007 (פ/2688/17).
רוחמה אברהם-בלילא:
חבר הכנסת אלכס מילר, אנא הסבר לוועדה מדוע אתה מבקש לפטור את הצעתך מחובת הנחה.
רוחמה אברהם-בלילא:
אלכס מילר: תודה רבה, גברתי.
רוחמה אברהם-בלילא:
ידוע לנו שבעוד חודשיים תיפתח שנת הלימודים, בבתי-הספר אין שום שינוי במערכת החינוך – לאחר כל הדיונים בוועדות – כלפי סקטור דוברי רוסית.
רוחמה אברהם-בלילא:
הצעת החוק הזאת תקדם את הנושא במהרה, ואני מאמין שברגע שהצעת החוק תעלה, גם במשרד החינוך יתחילו השינויים.
רוחמה אברהם-בלילא:
דוד טל: שאלה אם תוכל לסיים את הכנת הצעת החוק הזאת תוך חודש ימים.
רוחמה אברהם-בלילא:
אלכס מילר: אני מאמין שאת מה שאני צריך לעשות – אני אעשה.
רוחמה אברהם-בלילא:
היו"ר רוחמה אברהם בלילא: חברי חברי הכנסת, ההצעה – כפי שסוכם בין ממלא מקום יושב-ראש הקואליציה לבין חבר הכנסת אלכס מילר, שהוועדה תיתן פטור מחובת הנחה בתנאי שהצעתך לא תעלה השבוע לדיון, אלא תונח ותעבור קודם ועדת שרים.
רוחמה אברהם-בלילא:
ה צ ב ע ה בעד – 11 נגד – אין נמנעים – אין בקשת חבר הכנסת אלכס מילר להקדמת הדיון בהצעת חוק שילוב עולים במערכת החינוך, התשס"ז-2007, לפני הקריאה הטרומית, נתקבלה.
רוחמה אברהם-בלילא:
בעד הצביעו 11, לא היו מתנגדים, לא היו נמנעים.
רוחמה אברהם-בלילא:
לפיכך, אני קובעת שהצעתך קיבלה פטור מחובת הנחה, בתנאי כפי שציינתי.
רוחמה אברהם-בלילא:
קביעת ועדה לדיון בהצעת חוק העונשין (תיקון – שלילת תשלומים לחבר הכנסת לשעבר שהורשע בעבירה מסוג פשע), התשס"ז-2007, הצעת חברת הכנסת רוחמה אברהם (פ/2540/17)
רוחמה אברהם-בלילא:
הנושא הבא: הצעת חוק לשם הכנתה לקריאה ראשונה, הצעת חוק שלי – הצעת חוק העונשין (תיקון – שלילת תשלומים לחבר הכנסת לשעבר שהורשע בעבירה מסוג פשע), התשס"ז-2007, (פ/2540/17).
רוחמה אברהם-בלילא:
נשמעו הצעות להעביר את הצעת החוק לדיון בוועדת החוקה, חוק ומשפט או בוועדה לזכויות הילד.
רוחמה אברהם-בלילא:
יושב-ראש ועדת החוקה, חוק ומשפט מבקש להעביר את ההצעה לדיון בוועדת החוקה, אני חושבת שאנחנו צריכים להצביע על כך.
רוחמה אברהם-בלילא:
גדעון סער: מה עמדתך בנושא הזה?
רוחמה אברהם-בלילא:
היו"ר רוחמה אברהם בלילא: עמדתי היא להעביר את הצעתי לדיון בוועדת הכנסת משום ששתי ההצעות שבהן מדובר – של חבר הכנסת ריבלין ושל חבר הכנסת גלעד ארדן, שהן באותו נושא – יידונו בוועדת הכנסת ואני מבקשת להעלות על סדר-יומה של הוועדה בישיבתה מחר את שלוש הצעות החוק בנושא שלילת תשלומים לחברי כנסת לשעבר שהורשעו בעבירות מסוג פשע.
רוחמה אברהם-בלילא:
גדעון סער: אבל אמרת שזה עובר לוועדת החוקה, חוק ומשפט.
רוחמה אברהם-בלילא:
היו"ר רוחמה אברהם בלילא: יושב-ראש ועדת החוקה ביקש להעביר זאת אליו.
רוחמה אברהם-בלילא:
אמרתי שבדקתי כרגע, ושתי הצעות החוק האחרונות שהוגשו באותו עניין – דהיינו, הצעתו של חבר הכנסת ריבלין ושל גלעד ארדן – נקבע שהן תידונה בוועדת הכנסת, ומכיוון שמדובר באותו נושא, אני אבקש שנצביע על כך שהצעת החוק תועבר לדיון בוועדת הכנסת יחד עם שתי ההצעות האחרות, ובכוונתי להביא את שלוש ההצעות האלה מחר לדיון כדי לקדם אותן.
רוחמה אברהם-בלילא:
אני מבקשת להעביר את הצעת החוק שלי לדיון בוועדת הכנסת, ואני עוברת להצבעה.
מנחם בן-ששון:
אני לא יכול להגיד את עמדתי?
מנחם בן-ששון:
היו"ר רוחמה אברהם בלילא: אמרת את עמדתך.
מנחם בן-ששון:
קראתי אותה.
מנחם בן-ששון:
ה צ ב ע ה בעד – 11 נגד – 1 נמנעים – אין הבקשה להעביר את הצעת חוק העונשין (תיקון – שלילת תשלומים לחבר הכנסת לשעבר שהורשע בעבירה מסוג פשע), התשס"ז-2007, לדיון בוועדת הכנסת, נתקבלה.
רוחמה אברהם-בלילא:
בעד הצביעו 11, מתנגד אחד, לא היו נמנעים.
רוחמה אברהם-בלילא:
לפיכך, אני קובעת שהצעת חוק פ/2540 תועבר לדיון בוועדת הכנסת.
רוחמה אברהם-בלילא:
דוד רותם: גברתי, לי יש הצעת חוק דומה.
רוחמה אברהם-בלילא:
היו"ר רוחמה אברהם בלילא: היא לא זהה.
רוחמה אברהם-בלילא:
ארבל אסטרחן: היא לא זהה בכלל, היא לא עברה קריאה טרומית.
רוחמה אברהם-בלילא:
היא לא זהה כי היא מדברת על מי שלא הורשע, על מי שחשוד.
רוחמה אברהם-בלילא:
דוד רותם: היא מדברת גם על מי שלא הורשע.
רוחמה אברהם-בלילא:
ארבל אסטרחן: לכן היא לא זהה, ואפילו לא דומה.
רוחמה אברהם-בלילא:
זכויות יושבי-ראש הכנסת לשעבר – זכאות לרכב ושירותי משרד
רוחמה אברהם-בלילא:
חברים, אני פותחת דיון נוסף – שהוא השני במספר – בעניין זכויותיהם של יושבי-ראש הכנסת לשעבר, בעקבות פנייתו של חבר הכנסת ויושב-ראש הכנסת לשעבר, מר דן תיכון.
רוחמה אברהם-בלילא:
לאור הזמן שחלף מאז הישיבה הקודמת, אני מבקשת לפרט את הרקע לדיון ואת הבקשות המונחות לפנינו.
רוחמה אברהם-בלילא:
חשוב שתהיו ערים לכל הפרטים כיוון שאני סוקרת כאן את כל הפרטים.
רוחמה אברהם-בלילא:
בישיבה הקודמת התברר לנו שיושבי-ראש כנסת לשעבר נבדלים אלה מאלה בזכויותיהם, ככל שמדובר בזכאות לרכב ולשירותי משרד.
רוחמה אברהם-בלילא:
מטרתה של ישיבה זו היא לנסות וליצור אחידות בין הקבוצות השונות, תוך מחשבה על שימוש נכון בכספי הציבור.
רוחמה אברהם-בלילא:
הצורך בקביעת קריטריונים שוויוניים וסטנדרטיזציה בזכויות יושבי-הראש של הבית הינו חלק בלתי נפרד משקיפות ציבורית המתחייבת וממינהל ציבורי תקין.
רוחמה אברהם-בלילא:
קיימות למעשה שלוש קבוצות, ואני מבקשת מכם לשים לב לפירוט הבא כי הוא הבסיס לדיון, חברי חברי הכנסת.
רוחמה אברהם-בלילא:
הדברים מפורטים גם בחוות-דעת היועצת המשפטית, שמונחת בפניכם.
רוחמה אברהם-בלילא:
הקבוצה הראשונה – יושב-ראש הכנסת שמדובר בו הוא רובי ריבלין, והדברים יחולו בעתיד גם על יושבת-ראש הכנסת דהיום, חברת הכנסת דליה איציק והבאים אחריה.
רוחמה אברהם-בלילא:
לגביהם, קבעה ועדת הכנסת בשנת 2001 כי יהיו זכאים לרכב - החזר הוצאות או רכב בליסינג - למשך כל חייהם.